CELEX: 52014DP0409
Language: lv
Date: 2014-04-16 00:00:00
Title: Eiropas Parlamenta 2014. gada 16. aprīļa lēmums par Eiropas Parlamenta Reglamenta 90. panta grozīšanu attiecībā uz starptautiskiem nolīgumiem (2013/2259(REG))

22.12.2017   
            
            
               LV
            
            
               Eiropas Savienības Oficiālais Vēstnesis
            
            
               C 443/98
            
         P7_TA(2014)0409
   Grozījumu izdarīšana Parlamenta Reglamenta 90. pantā “Starptautiski nolīgumi”
   Eiropas Parlamenta 2014. gada 16. aprīļa lēmums par Eiropas Parlamenta Reglamenta 90. panta grozīšanu attiecībā uz starptautiskiem nolīgumiem (2013/2259(REG))
   (2017/C 443/21)
   
      Eiropas Parlaments,
   
               —
            
            
               ņemot vērā Ārlietu komitejas priekšsēdētāja 2013. gada 29. janvāra vēstuli un Starptautiskās tirdzniecības komitejas priekšsēdētāja 2013. gada 13. februāra vēstuli Konstitucionālo jautājumu komitejas priekšsēdētājam;
            
         
               —
            
            
               ņemot vērā Reglamenta 211. un 212. pantu,
            
         
               —
            
            
               ņemot vērā Konstitucionālo jautājumu komitejas ziņojumu (A7-0253/2014),
            
         
            
               1.
            
            
               nolemj Reglamentā veikt turpmāk minētos grozījumus;
            
         
            
               2.
            
            
               norāda, ka šie grozījumi stāsies spēkā nākamās sesijas pirmajā dienā;
            
         
            
               3.
            
            
               uzdod priekšsēdētājam šo lēmumu nosūtīt zināšanai Padomei un Komisijai.
            
         
      Grozījums Nr. 1
   
   
      Eiropas Parlamenta Reglaments
   
   
      90. pants – 4. punkts
   
   
               
                  Spēkā esošais teksts
               
            
            
               
                  Grozījums
               
            
         
               4.   Jebkurā sarunu posmā Parlaments, pamatojoties uz atbildīgās komitejas ziņojumu un izskatījis visus atbilstošos priekšlikumus, kas iesniegti saskaņā ar 121. pantu, var ieteikumus pieņemt un prasīt, lai tos ņem vērā pirms 
                     izskatāmā starptautiskā
                   nolīguma slēgšanas.
            
            
               4.   Jebkurā sarunu posmā 
                     un laikā no sarunu beigām līdz starptautiskā nolīguma noslēgšanai
                   Parlaments, pamatojoties uz atbildīgās komitejas ziņojumu un izskatījis visus atbilstošos priekšlikumus, kas iesniegti saskaņā ar 121. pantu, var ieteikumus pieņemt un prasīt, lai tos ņem vērā pirms 
                     šāda
                   nolīguma slēgšanas.
            
         
      Grozījums Nr. 2
   
   
      Eiropas Parlamenta Reglaments
   
   
      90. pants – 5. punkts
   
   
               
                  Spēkā esošais teksts
               
            
            
               
                  Grozījums
               
            
         
               5.   
                     Kad sarunas ir beigušās, taču pirms jebkādu nolīgumu parakstīšanas, nolīguma projektu iesniedz Parlamentam, lai tas sniedz atzinumu vai dod piekrišanu. Piekrišanas procedūrai piemēro 81. pantu.
                  
               
            
            
               5.   
                     Padomes pieprasījumus sniegt Parlamenta piekrišanu vai atzinumu Parlamenta priekšsēdētājs nodod atbildīgajai komitejai izskatīšanai saskaņā ar 81. pantu vai 43. panta 1. punktu.
                  
               
            
         
      Grozījums Nr. 3
   
   
      Eiropas Parlamenta Reglaments
   
   
      90. pants – 6. punkts
   
   
               
                  Spēkā esošais teksts
               
            
            
               
                  Grozījums
               
            
         
               6.   Pirms balsošanas 
                     par piekrišanu
                   atbildīgā komiteja, politiskā grupa vai vismaz desmitā daļa deputātu var ierosināt, lai Parlaments lūdz Tiesas atzinumu par to, vai starptautiskais nolīgums ir saderīgs ar Līgumiem. Ja Parlaments šo priekšlikumu apstiprina, balsošanu 
                     par piekrišanu
                   atliek, līdz Tiesa ir sniegusi atzinumu (15).
            
            
               6.   Pirms balsošanas atbildīgā komiteja, politiskā grupa vai vismaz desmitā daļa deputātu var ierosināt, lai Parlaments lūdz Tiesas atzinumu par to, vai starptautiskais nolīgums ir saderīgs ar Līgumiem. Ja Parlaments šo priekšlikumu apstiprina, balsošanu atliek, līdz Tiesa ir sniegusi atzinumu (15).
            
         
      (15)  Sk. arī 128. panta interpretāciju.
   
      (15)  Sk. arī 128. panta interpretāciju.